Nalika zaman rumiyin wonten kalih tiyang ingkang pakaryanipun negot kayu, Minokichi lan Mosaku. Minokichi tasih enèm déné Mosaku sampun sepuh. Ing sawijining dinten ing mangsa adhem, tiyang kalih punika boten langsung kondur bibar negor kayu amargi kenging badai salju. Tiyang kalih punika lajeng manggihaken pondhok lan nyipeng wonten ing mriku dalu kasebut. Nalika ing tengahing dalu, Mosaku wungu lan ningali wanita mawi busana sarwa putih. Wanita kasebut menghembuskan napasipun dhateng Mosaku saengga tiyang sepuh kasebut séda amargi kademen. Bibar mateni Mosaku, Yuki-onna nyelaki Minokichi kagem nglampahi menapa ingkang smai kalihan kala wau, ananging banjur meneng sinambi ningali Minokichi. Yuki-onna matur bilih badhe mateni Minokichi nanaging boten siyos amargi piyambakipun gadhah praupan ingkang bagus lan tasih enèm. Wanita kasebut lajeng ngancem Minokichi supados boten nyariosaken kedadosan punika dhateng tiyang sanès, menawi dipunlampahi Yuki-onna badhe mateni Minokichi. Pinten-pinten taun salajengipun, Minokichi kepanggih kalihan wanita ayu kanthi nama Oyuki (yuki = "salju") banjur manten. Oyuki punika garwa ingkang saé saéngga tiyang kalih punika gesang kanthi bagya mulya lan kagungan laré. Sanajan sampun gesang sesarengan dangu, ananging Oyuki boten katingal tambah tua. Ing sawijing dalu, bibar laré-larénipun tilem Minokichi ngendika marang Oyuki bilih saben piyambakipun ningali Oyuki, piyambakipun kengetan kaliha prastawa aneh ingkang kalampahan nalika tasih enèm. Minokichi matur bilih naté ningali sosok wanita ayu kados Oyuki. Bibar rampung anggènipun matur, Oyuki dukha sanget lan ngaku bilih wanita ingkang naté kepanggih kalihan Minokichi punika Oyuki. Oyuki matur bilih badhé mateni Minokichi menawi nyariosaken carita kasebut marang tiyang sanès. Ananging Oyuki boten saged mateni Minokichi amargi kengetan gesangipun laré-laré. Bibar maringi pesen supados Minokichi ngurus laré-larénipun, wanita kasebut ical lan boten naté katingal malih [7].